Diari Oficial de la Generalitat Valenciana


Sumari del DOGV 5494, del 20-04-2007 (2007/4875)

Informació pública de la proposta del Programa d'Actuació Integrada de la Unitat d'Execució del Sector SUR-R del PGOU de Vallés.
--------------------------------------------------------------------------------------------------------------------------------

### Dades del document

Número de DOGV
:   5494

Data del DOGV
:   20-04-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/4875


Data del document
:   04-04-2007

Organisme emissor
:   Grup Llar Gestio Urbanistica, SL i Ciudadela Consultores, SL

Tipus de document
:   Informació Pública

L'Ajuntament de Vallés va convocar el concurs del procediment per a la gestió indirecta del Programa d'Actuació Integrada de la Unitat d'Execució Sector SUR-R, mitjançant Acord plenari de data 20 d'octubre de 2006.  
Conforme al que estableixen les bases particulars reguladores del programa publicades en el Diario Oficial de la Unión Europea, en data 17 de novembre de 2006 i 24 de gener de 2007 (remés en data 15 de novembre de 2006 i amb finalització de presentació d'ofertes el 23 d'abril de 2007) i en el Diari Oficial de la Comunitat Valenciana, de data 12 de desembre de 2006 i 20 de febrer de 2007, les mercantils Grup Llar Gestió Urbanística, SL, amb CIF B-97746598 i domicili a l'Alcúdia (València), avinguda d'Antonio Almela, número 11-1r-1a i Ciudadela Consultores, SL, amb CIF B-97692008 i domicili a València, carrer d'Antonio Suárez, número 10 - 1r-1a, formularan proposta de programa d'actuació integrada que té per objecte el desenvolupament de la unitat d'execució sector SUR-R del Pla General d'Ordenació Urbana de Vallés.  
Que les citades empreses, es cas de resultar adjudicatàries, en virtut d'acord municipal, es constituiran en UTE, es a dir, unió temporal d'empreses, d'acord amb l'estipulat en la Llei 18/1982, tal com permet l'article 24 del vigent Text Refós de la Llei de Contractes de les Administracions Públiques, aprovat per Reial Decret Legislatiu, 2/2000, de 16 de juny.  
L'alternativa tècnica de programa està integrada, entre altres, pel document de planejament que estableix l'ordenació detallada de l'àmbit d'actuació (Pla General d'Ordenació Urbana de Vallés), i el projecte d'urbanització de la unitat d'execució sector SUR-R.  
De conformitat amb el que disposa l'article 134 de la Llei 16/2005, de 30 de desembre, de la Generalitat, Urbanística Valenciana, i amb l'avís previ als titulars cadastrals, se sotmet a informació pública l'esmentada documentació pel termini d'un mes, comptador a partir de l'endemà de la publicació de l'anunci en el Diari Oficial de la Comunitat Valenciana o de la protocol·lització, i es fa constar que en data 20 de d'abril de 2007 quedarà protocol·litzada mitjançant acta autoritzada per la Notaria de Joaquín Casanova Ramis, amb domicili a Xàtiva (València), carrer de Carlos Sarthou, número 4, entresòl, amb horari d'atenció al públic de 10.00 a 14.00 hores, de dilluns a divendres. Igualment es depositarà una còpia de la documentació en l'Ajuntament de Vallés. Durant l'indicat termini d'un mes podrà consultar-se tota la documentació tant a l'Ajuntament referit com a la notaria adés indicada, on així mateix es podrà obtindre una còpia de l'acta de protocol·lització com també formular les al·legacions oportunes. Amb cita prèvia quedarà a disposició un tècnic de l'equip redactor per a l'aclariment de dubtes, conceptes i altres qüestions relatives al programa. El termini per a aprovar el programa serà de dos mesos a comptar de l'obertura de proposicions jurídicoeconòmiques i el silenci de l'Ajuntament serà desestimatori.   
Este anunci es publica també als efectes del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i té caràcter d'edicte.  
Vallés, 4 d'abril de 2007.- L'administrador de Grup Llar Gestió Urbanística, SL: Agustín Sancho Izquierdo. L'administrador de Ciudadela Consultores, SL: José María Escuder Tella.